
„Leben  fiir  Andere,  nicht  fur  sicli,  das  ist  das  Wesen  des  Bertrfs  emesArz-- 
tes.  Nicht  allein  Rulie ,  Vortheile  ,  Bequemlichkeiten  des  Lebens,  son- 
dern  Gesundlieit  und  Leben  selbst  ,  ja,  was  noch  mehr,  ais  dies  Alie» 
ist ,  Ehre  und  Ruhm  muss  er  dem  lioclisten  Zwecke ,  Rettung  des  Le- 
bens  mid  der  Gesuudlieit  Anderer,  aufopfern.“ 

Hufeland , 

„Es  entsclieidet  vielmelir  iiber  den  Grundcliarakter  der  Kranklieiten  das  ei- 
gentliumliclie  Leiden  des  einen  oder  des  andern  Grundsystemes,  mogen  wie 
immer  dem  speeifisclien  Leiden  der  Organe  nacli ,  ilie  Formen  derselben 
wecliseln.u 

De  typho  i»  genere. 


Typhus  nomen  recepit  a  vocabulo  praeeo  tu?o;,  stupor,  sopor, 
qni  symptoma  febris  typhosae  sistit  eminens  ae  constans.  Nomine 
fautem  typhi, quo  olim  una  solummodo  forma  febris  nervosae, quippe 
debris  nervosa  contagiosa  Auctorum  (typhus  contagiosus,  Hil- 
d  enbrandii,  typhus  exanthematicus  etc.)  salutata  erat,  hodie 
etiam  aliae  impertiuntur  febres  nervosae,  quae,  licet  exanthema 
typhosum  proprium  non  habeant,  ast  quoad  naturam  et  indolem 
cum  typho  exanthematico  intime  conveniunt.  Compertum  id  ha¬ 
bemus  nominatim  de  illo  moderna  constitutione  epidemica  im¬ 
primis  progenito  typho  abdominali;  inter  quem  et  typhum  exan¬ 
thematicum,  exceptis  nonnullis  hunc  et  illum  morbum  constanter 
comitantibus  phoenomeuis,  vix  aliud  obtingit  discrimen  essen¬ 
tiale,  quam  quod  in  typho  exanthematico  systema  nervosum  ce- 
rebro-spinale  primarie  et  eminenter  correptum ,  in  typho  abdo¬ 
minali  vero  illud  gangliorum  primarie  et  exquisite  prehensum 
isit,  quamvis  in  utroque  typho  tam  systema  nervosum  cerebro¬ 
spinale,  quam  gangliosum  graviter  patiuntur.  Porro  alia  adhuc 
in  praxi  obvenit  peculiaris  typhi  forma,  quae  pari  modo  ut  ty¬ 
phus  exanthematicus  systema  nervosum  eerebro-spinale  prima¬ 
rie  et  eminenter  laesum  ostendit,  quae  tamen  exanthemate  ty- 
phoso  non  stipatur;  igitur  peculiaris  haec  forma  typhi  recen- 
tiori  tempore  sub  titulo:  typhi  cerebralis  (Schonlein)  a  ty¬ 
pho  jam  distinguebatur  exanthematico,  antea  vero  ista  sub  no¬ 
mine:  febris  nervosae,  pertractata  fuit  (P.  FrankJ.  Illam  ergo 
febrim  nervosam  substantivam,  quae  a  primordio  passionem  gra¬ 
vem  partis  cujusdam  centralis  systematis  nervei  praesefert ,  ob 
identitatem  respectu  indolis,  imo  et  momentorum  pathogenetico- 
rum  cum  typho  exanthematico  et  abdominali  aeque  ad  typhos 
referendam  et  a  febri  quadam  nervosa  consecutiva  probe  di¬ 
stinguendam  esse,  nemo  ibit  inficias.  Verum  et  in  peste  tam 
orientali,  quam  occidentali,  relate  ad  essentiam  et  causas  pro- 
catarcticas,  maximam  cum  typhis  obtingere  similitudinem,  me¬ 
dici  comperere ;  et  febres  itaque  pestilentiales  omni  jure  typhis 
accensendas  esse,  liquet.  Evincitur  id  luculentissime  verbis  ce- 

lcberrimi  Professoris  T 6 1 1  e  n  y  i  #),  quae  mihi  ipsa  hic  addu¬ 
cere  liceat:  „Sieht  man  auf  das  Grundleiden,  welches  in  die- 
sen  Fiebern  gegeben  isf,  und  nicht  auf  Nebenumstande,  wenu 
sie  auch  noch  so  charakteristisch  sind,  so  kann  es  keinem  Zwei- 
fel  unterliegen,  dass  auch  die  Pest  (das  orientalische  Pestfle- 
ber)  und  das  Gelbfleber  (die  occidentalische  Pest)  dieser  Grund- 
forra  der  Fieber  (den  Typhen)  angehoren.  In  Wahrheit  tvei- 
sen  alie  wesentlichen  Erscheinungen  auf  die  Aehnlichkeit  die¬ 
ser  Krankheiten  hin.  Denn  nicht  nur  entstehen  die  letzteren  Fie¬ 
ber,  wie  die  Typhen,  aus  miasmatischen,  endemischen,  conta- 
giosen  und  epidemischen  Einflussen,  nicht  nur  ist  ihre  verhee- 
rende  Natur  gleich,  sondern  alie  Krankheitserscheinungen  zei- 
gen  bei  den  letztern  so  wie  hei  den  erstern,  dass  die  gesammte 
Nervenkraft  in  ihnen  der  Lahmung  zueilt,  und  das  Blutgefass- 
system  der  Erschopfung  schnell  entgegengefiihrt  wird.u 

E  praecedentibus  itaque  patet,  febres  has  recensitas  toti¬ 
dem  formas  typhi  sistere  ,  igitur  quamvis  phoenomenis  nonnul¬ 
lis  variant,  formam  tantum  disparia  concedere  discrimina,  in¬ 
dolem  vero  ac  naturam  eandem  persistere,  nullus  dubito. 

Definitionis  loco,  qua  tantum  manca  et  obscura  notio  mor¬ 
borum  obtineri  potest,  descriptionem  potius  characterum  typhis 
propriorum  ad  mentem  clarissimi  Professoris  Schonlein 
adferre  hic  ratus  sum. 

a)  Characteres  physiologico -pathologici  (a  priori). 

Dispositio. 

1)  Flos  aetatis,  qua  tempus  floris  et  vigoris  systematis  ner¬ 
vosi,  a  pubertate  usque  ad  transitum  in  senectutem. 

2)  Commoratio  sub  influxu  certorum  contagiorum. 

3)  Mora  sub  influxu  endemice  perstantium  aut  in  certis 
habitaculis  contentorum  ,  systema  nervosum  deprimentium  mia- 
smatum.  Potentiae  2  et  3  in  causa  sunt,  quod  typhi  utpluri- 
nium  epidemice  et  endemice  grassentur. 

4)  Animi  pathemata,  quae  vigorem  systematis  nervosi  al- 
tioris  opprimunt. 

5)  Exhaustio  virium  nervosarum,  dispendio  seminis,  aut 
aliorum  humorum  nobilium  jactura  inducta  5  debilitas  corporis 
morbis  perpessis  relicta. 

6)  Individua,  quae  typhis  contagiosis  necdum  mulctaban- 

ToltenyPs  Kritik  der  wissenscliaftliclien  Grundlage  der  Me- 

dicin  etc.  T0111.  IV.  pag.  135. 

**)  Scii  0  nleiifs  speeielle  Patliologie  und  Therapie  etc.  Tom  11. 

pag.  1—4. 

tur,  facilius  in  eosdem  ex  contagio  labuntur ,  quam  illa ,  quae  e 
his  morbis  salvata  sunt. 

Morbus. 

1)  In  febribus  his,  sive  istae  contagio ,  sive  propriae  ae¬ 
ris  constitutioni  epidemicae,  sive  miasmatibus,  itaque  epidemi¬ 
cis  et  endemicis,  aut  qualibuscunque  demum  vitam  psychicam  et 
somaticam  labefactantibus  intluxibus  ortum  debeant ,  systema 
nervorum  automaticorum  nimiopere  depressum  et  in  functione 
ejus  impeditum  animadvertitur;  unde  illa,  jam  in  exordio  mor- 

.  bi,  aegritudinis  sensatio  nimia  cum  reliquis  phaenomenis  dis¬ 
proportionem  notabilem  offerens,  explicanda  est. 

2)  Ex  eodem  fonte  magna  virium  pro  sensu  aegri  postra- 
tio  proficiscitur. 

3)  In  altiori  morbi  foco,  in  cerebro  et  functionibus  sen¬ 
suum  notabiles  alienationes  cum  magna  mentis  depressione  ani¬ 
mique  dejectione  obveniunt. 

4)  Calor  corporis  est  ad  sensum  explorantis  ingratus,  pun¬ 
gens  —  calor  mordax  —  quin  thermometer  temperaturam  al- 
tiorem  reapse  designaret,  imo  aliquando  hanc  normali  inferio¬ 
rem  esse,  ostendit. 

5)  Systema  sanguiferum  continuo  irritatum  est,  quae  irri¬ 
tatio  circulo  accelerato  sanguinis  arteriosi  manifestatur. 

6)  Focus  (concentratio)  morbi  est  centrum  quodpiam  sy¬ 
stematis  nervosi  (typhus-gangliaris ,  typhus  cerebralis),  nempe 
hic  cerebrum,  ibi  ganglion  solare.  Et  quemadmodum  mutatio¬ 
nes  materiales  post  mortem,  observantur  sic  et  dynamicae  sub 
vita  in  omnibus  typhis,  jam  hic  jam  ibi  luculentius  ac  numero¬ 
sius. 

7)  Ad  focos  hos  morbi  uberiores  sanguinis  congestiones 
adliciuntur,  itaque  in  typho  cerebrali  ad  organa  systematis  ce- 
rebro-spinalis ;  in  typho  gangliari  vero  ad  plexum  coeliacum  et 
nervum  sympathicum,  ubi  quidem  sanguis  accumulatur,  vascula 
attamen  nova  non  producuntur  (distinctio  a  phlogosibus).  In 
peste  orientali  vero  animadvertitur  systema  vasorum  lymphati¬ 
corum  et  glandularum  a  morbi  processu  exquisite  in  compas¬ 
sionem  trahi,  quasi  molimina  naturae  hocce  systema  pro  cri¬ 
sium  foco  selegissent.  Procul  dubio  systema  hoc  in  peste  orien¬ 
tali  summitate  influxuum  morbi  ad  manifestationes  morbosas  ita 
peculiariter  dispositum  est,  sicuti  systema  cholo poeticum  in  fe¬ 
bri  flava  et  systema  gastricum  in  typho  abdominali  e.  s.  p. 

8)  Partibus  his  centralibus  systematis  nervei  ita  adfectis, 
insimul  et  organa  his  subdita  in  functionibus  suis  nimiopere 
turbantur  ac  limitantur;  ibi  cerebrum,  medulla  spinalis,  sensus 
externi,  hic  organa  systematis  gastrici. 

9)  Producitur  in  typhis  peculiare  pigmentum,  coloris  bru- 
nei,  fuliginosi,  obveniens  in  membranis  mucosis  narium,  cavi 
oris  et  in  excretis  alvi.  Discrepat  autem  pigmentum  hoc  relate 
ad  colorem  et  copiam  in  diversis  formis  typhi ;  sic  in  typho 
gangliari  majori  formatur  quantitate,  quam  in  typho  cerebrali 
e.  s.  p. 

10)  Membranae  mucosae  notabiles  subeunt  mutationes.  In 
omnibus  typhis  membranae  muciparae  gradu  notabili  prehensae 
sunt,  et  quidem  jam  hae,  jam  illae  eminentius;  sic  in  typho  ce¬ 
rebrali  membranae  muciparae  organorum  respirationi  dicatorum, 
in  typho  abdominali  autem  illae  tubi  alimentaris  exquisite  pa¬ 
tiuntur.  In  membrana  mucosa  tubi  intestinalis,  inprimis  ejus 
glandulis,  enascuntur  quippe  intumescentiae  (quarum  descrip¬ 
tio  in  necroscopia  pag.  24  fssius  sequitur)  in  ulcerationem  fre¬ 
quentissime  terminantes.  Quod  vero  membranam  mucosam  or¬ 
gana  respirationis  vestientem  concernit,  ibidem  processum  hunc 
peculiarem  (eruptioni  efllorescentiarum  cutanearum  analogum) 
ad  evolutionem  excrescentiarum  nunquam  pervenire  posse,  com¬ 
pertum  habemus  (S  c  h  6  nle  i  n).  Et  in  peste  orientali  ac  occi¬ 
dentali  membranas  muciparas  vehementer  pati,  constat. 

11)  Typhorum  decursus  est  definitus  ac  constans ,  duratio 
certis  periodis,  cyclum  septenarium  tenentibus  adstricta.  (Diffe¬ 
runt  hoc  intuitu  typhi  ab  inflammationibus,  quas  omni  tempo¬ 
ris  intervallo  dijudicari  posse,  notum  est).  Sub  dictis  periodis 
septimanis  typhi  peculiares  subeunt  vicissitudines,  distincta  per¬ 
meant  stadia;  et  quidem  in  omnibus  typhis  stadium  irritationis 
et  nervosum  distinguere  possumus,  imo  et  in  febribus  pestilen- 
tialibus  stadia  haec  dicta  observata  fuere. 

12)  Omnes  typhi  luculentas  offerunt  remissiones. 

b)  Characteres  pathologico  -  anatomici  (a  posteriori). 


Sub  v  i  t  a. 


1 )  Sanguis  e  corpore  typho  detenti  elicitus  difficile  in  coa¬ 
gulum  coit,  et  placentam  mollem,  facillime  dislacerandam  ac 
relate  ad  serum  parcam  praebet. 

2)  Sanguis  hic  cito,  in  putredinem  abit  et  nunquam  crustam 
exhibet  inflammatoriam  ;* 


3)  Est  coloris  atro-rubentis  et  nequaquam  laete  rubri,  sic- 
uti  in  nevrophlogosibus. 

4)  Quantitas  fibrinae  et  albuminis  in  sanguine  imminuitur. 
Albumen  partim  in  urinis,  sudoribus  et  excretis  alvi  invenitur. 

5)  In  stadio  ultimo  saepe  gas  peculiare  e  sanguine  evol- 
vilur.  (Apertis  vasis  sanguiferis  majoribus  sanguis  cum  aeris 

evolutione  prosilit).  Infra  cutem  gas  hoc  sub  forma  vesicarum 
apparet,  quae  vesicae  in  stadio  ultimo  totam  ferme  superfi¬ 
ciem  cutis  obsident,  et  cum  miliaribus  albis  frequenter  commu¬ 
tantur. 

In  cadavere. 

6)  Cadavera  typho  defunctorum  diu  manent  calida,  flexilia, 
rigiditatem  cadaveribus  caeterum  communem  nunquam  offerunt 
et  citissime  putrefiunt. 

7)  Velamenta  adfectarum  partium  centralium  systematis 
nervei  sanguine  scatent  et  notabiliter  rubent. 

8)  Rubor  attamen  est  ater  et  in  lividum  vergens. 

9)  Substantia  medullaris  dictarum  partium  systematis  ner¬ 
vosi  alienationem  offert  peculiarem.  Scilicet  in  typho  cerebrali 
substantia  cerebri  admodum  mollis  reperitur,  quin  tamen  stru¬ 
ctura  fibrosa  ejus  abolita  esset  (uti  in  malaciis).  In  typho  gan- 
gliaii  autem  quaedam  gangliorum  plexus  coeliaci  sunt  volumine 
aucta,  profundiore  colore  tincta  et  secundum  observationes  cel. 
Prof.  T  o  1 1  e  nyi  &)  mollia  (non  indurata,  imo  cartilaginea,  ut 
Schonlein  ##)  profitetur).  Similes  emollitiones  substantiae 
nerveae  et  in  febribus  pestilentialibus  deprehensae  fuerunt  (Bu- 
1  a  r  d). 

10)  Tunica  intima  truncorum  vasorum  arteriosorum  et  ve¬ 
nosorum,  imo  et  cordis,  colore  profunde  rubro  tincta  est,  quae 
rubedo  a  centro  versus  bifurcationem  truncorum  propagatur,  et 
non  vice  versa,  uti  in  inflammationibus  vasorum  sanguifejrorum 
obtingere  solet.  Rubedo  dicta  non  quidem  deleri,  sed  per  acida 
et  alcalia  aboli  potest  (distinctio  a  plilogosibus  vasorum). 

Brevis  conspectus  historicus. 

Princeps  Medicinae  auctor  Hippocrates  morbos  cun- 
tos  comate  et  sopore  insignes  typhos  nominavit ;  nullo  facto  in¬ 
ter  febres  nervosas  et  inflammatorias  discrimine;  licet  in  de¬ 
scriptione  febrium  ab  illo  nobis  tradita  facillime  status  nervosi 
vestigia  inveniri  possint.  Galenus  jam  febrim  nervosam  sub¬ 
stantivam  a  ceteris  febribus  rite  distinxit ;  quam  complures  me¬ 
dicorum  subsequentis  aevi:  febrim  malignam;  Sauvages  et 
C u  1 1  e n  :  typhum ;  S  e  1 1  e :  febrim  atactam  ;  Frank:  febrim 
nervosam ;  Pinei:  febrim  ataxicam,  appellarunt.  Licet  a  vul- 


*)  ToltenyPs  Kritik  der  wissenscliaftlichen  Grundlage  der  Me~ 
dicin  etc. ,  Toin.  IV.  pag  143. 

*'*)  S  cho  n  1  ein's  specielle  Pathologie  und  Therapie  etc.  Tom.  II. 
pag.  3. 

gari  hac  febri  nervosa  tunc  temporis  pestes,  ut :  febris  pestilen- 
tialis  aut  Loemopyra  Schwediaurii  distinctae  fuissent,  et  qui¬ 
dem  febris  flava  sub  titulo :  febris  americanae,  siamensis,  icte¬ 
ricae,  typhi  americani,  icterodis,  biliosi,  torpidi,  splanehico- 
cacardiaci,  synochi  icterici,  ochropyrae,  adenonevrosae  etc.  pro¬ 
mulgata  ;* **)  pestis  orientalis  vero  sub  nomine :  febris  pestilentia- 
lis  ,  pyrexiae  adenosae,  typhi  splanchico-pneumatico-cacardiaci 
etc.  exposita  fuisset,  nihilominus  tamen  ambitus  typhi  nec  erat 
auctus,  nec  conceptus  de  hoc  morbo  stricte  determinatus  ut  ho¬ 
die,  nomen  enim  typhi  solum  unicae  hujus  formae,  scilicet:  ty¬ 
pho  petechiali  Val.  ab  Hildenbrand  (qui  primus  morbum 
hunc  optime  ad  naturam  delineavit)  tribuebatur.  Recentiori  tan¬ 
tum  tempore,  postquam  assiduis  medicorum  investigationibus,  im¬ 
primis  vero  conatibus  cel.  Prof.  S  c  h  o  n  1  e  i  n  innotuisset,  dari 
et  alios  adhuc  morbos  relate  ad  essentiam  cum  typho  petechiali 
convenientes,  in  specie  febrim  essentialem  nervosam  Frankii 
peculiarem  (exanthemate  typhoso  carentem)  typhi  formam  — 
typhum  cerebralem  — sistere;  et  postquam  et  illa  licitis  ul¬ 
cerosa  recentiorum  tandem  post  multas  dissertationes  pro  ty¬ 
pho  abdominali  agnita  ac  declarata  fuisset,  ambitus  typhi  eo 
extendebatur,  ut  jam  Schdnlein  tres  formas  typhi,  utpote  :  ty¬ 
phum  cerebralem,  typhum  gangliarem  et  typhum  petechialem 
ad  propriam  familiam  (Familie  der  Typhen  &)  relegando,  ad¬ 
duxerit;  singularum  formarum  signa  indicans  distinctiva,  arctis- 
que  limitibus  descriptione  characteristica  conceptum  de  hoc  morbo 
circumcinxerit.  His  typhis  denique  novissimo  tempore  clarissimus 
Prof.  Toltenyi  adhuc  typhos  congrue  adjunxit  exoticos,  ni¬ 
mirum  :  febrem  flavam  et  pestem  orientalem ;  omnesque  has  for¬ 
mas  typhi  in  systemate  suo  nosologico  maxime  venerando  ,  ad 
nevropyras  sub  forma  fundamentali  typhorum  (Grundform  der 
Typhen  ##)  retulit.  Ubi  sequens  conspicitur 

Schema  typhorum: 

' 1  ■  ■  %  *  i 1 

Typhus  cerebralis  Schonleinii;  febris  nervosa  essentia¬ 
lis  P.  F  r  a  n  k  i  i. 

Typhus  exanthematicus  ,  typhus  petechialis  H  i  1  d  e  n- 
bra  n  dii. 

Typhus  gangliaris,  typhus  abdominalis. 

Pestis  orientalis. 

Febris  flava. 


*)  In  opere  prius  citato ,  Tom.  II.  pag.  1  —  25. 

**)  In  opere  jam  nominato  ,  Tom.  IV.  pag.  132  —  143. 

De  typho  gangliari. 

;  >  :  ",  •  -K  m.  .  I 

% 

Denominatio  et  definitio. 

Typhus  gangliaris  (Schonlein),  typhus  abdominalis 
(Balling),  typhus  entericus  et  febris  nervosa  cum  Ileitide 
(B  i  s  c  h  o  f  f)  ,  typhus  sporadictts  (de  Pom m e r),  Enteritis 
nervosa,  Ileopyra  (Eisenmann),  Febris  ganglio-abdominalis 
(Lebrecht),  Gastro-enteritis  nervosa,  febris  mucosa  maligna 
(Roedere  r) ,  Fievre,  Affection  typhoide  (Louis  et  Cho- 
mel),  Enterite  folliculeuse  (S  coutteten),  Forme  adynami- 
que  de  la  gastro-enterite  (Broussais),  Fievre  ataxique, 
Gastro-enterite,  Dothinenterite  (Gall);  Unterleibstyphus,  Ab- 
dominal-Ganglien  Typhus  iGerm.)  etc.  illam  sistit  typhi  for¬ 
mam,  quae  in  primaria  ac  eminente  passione  peculiari  syste¬ 
matis  nervorum  automaticorum,  imprimis  plexus  coeliaci  funda¬ 
tur,  initio  febris,  (typi  continuo-remittentis,  distinctave  stadia 
percurrentis),  symptomatibus  catarrhoso-gastricis,  serius  ner¬ 
vosis  stipatur  peculiarique  nisu  in  membrana  mucosa  intesti¬ 
norum,  in  specie  ejus  glandulis ,  intumescentias ,  fere  semper 
in  ulcerationem  terminantes,  producendi,  insignitur. 

Imago  morbi  ejus  que  decursus* 

Typhus  gangliaris  non  uno  semper  eodemve  modo  homines 
adoritur ;  etenim  jam  prodromi  varii  per  longius  aut  brevius 
tempus  durantes  febris  eruptionem  antecedunt,  jam  vero  inter¬ 
dum  repente,  quin  signa  quaedam  jiraecursoria  apparuissent, 
febris  typhosae  ingruit  insultus. 

Prodromi  autem  haud  pathognomonici,  sed  aliis  quoque 
febribus  communes  sunt,  et  sequenti  circiter  ratione  se  insi¬ 
nuare  solent:  mentis  hilaritas  consueta  supprimitur, facultas  ad 
labores  intellectuales  imminuitur,  aeger  societatem  fugit,  om- 
niumque  rerum  taedio  movetur,  ac  officiis  consuetis  graviter 
afficitur.  Fit  morosus,  inquietus ,  tristis ,  ipse  sentit,  se  gravi 
afflictum  iri  morbo  ;  evadit  maxime  sensilis  contra  omnem  ex¬ 
ternorum  influxum:  somnolentus,  quin  somno  reficiatur;  mag¬ 
num  persentit  virium  decrementum.  Caput  fit  grave,  temulen¬ 
tum,  imo  et  vertiginosum,  imprimis  matutino  tempore,  dum  aeger 
lectum  deseruisset  (hinc  incessus  vacillans,  titubansque  uti  ebrii) ; 
physiognomia  peculiariter  alienatur,  morbum  instare  significat. 
Intrant  anorexia,  dyspepsia  cum  ore  sicco,  sapore  alieno,  ani¬ 
ma  foetente;  alvi  irregularitas;  cutis  pallor  pronitasque  in 

horripilationes.  Molestant  aegrum  porro  tensiones  in  praecor¬ 
diis;  pandiculatio ;  sensus  gravitatis  in  artubus  et  formicationis 
in  spina  dorsi,  levesque  horripilationes.  Quibus  jam  per  horas 
solum,  jam  per  dies  infestantibus,  increscente  sensu  molesto 
delassationis,  horripilationibusque  in  horrorem  intensis ,  febris 
tandem  excandescit  typhosa. 

Nonnunquam  etiam  notabiliora  phaenomena  se  prodromis 
accingere  solent,  verisimiliter  diversis  influxibus  nocivis  hoc 
tempore  porro  in  aegrum  agentibus,  inducta,  utpote:  cephalaea 
dira;  vomitus;  diarrhoea,  quae  jam  perseverat,  jam  vero  post 
aliquot  dies  cessat,  ut  febri  currente  denuo  appareat;  porro 
dolores  lacerantes,  trahentes  totius  corporis  et  plura  alja  symp¬ 
tomata. 

Ex  momento,  quo  febris  ingruit ,  duo  numerantur,  secun¬ 
dum  mentem  cel.  Prof.  Schonlein,  in  typhi  gangliaris  de¬ 
cursu  stadia  eharacteristica  :  gastricum  nimirum,  et  nervosum. 
Singula  horum  stadiorum  autem  cyclum  septenarium  regulari¬ 
ter  tenent,  non  ac  si  quodvis  stadium  ultra  spatium  septem  die¬ 
rum  unquam  excurreret,  sed  quia  eharacteristica  stadia  singula 
designantia  phoenomena  hocce  circiter  temporis  spatio  regu¬ 
lari  sub  decursu  manifestantur. 

Stadium  primum:  gastricum,  irritationis. 

Stadium  hoc  sequentia  notant  symptomata:  coenaesthesis 
graviter  adfecta;  ceplialea  utplurimum  obtusa,  temulentia  pe¬ 
culiaris  (sensationi  inebriatione  a  spitituosis  aut  narcoticis  in¬ 
ductae  perquam  similis),  vertigo  ;  susurrus  aurium  (molestum 
hocce  symptoma  jam  cum  prodromis  nonnunquam  inchoat,  et 
saepissime  in  tarda  adhuc  perseverat  convalescentia) ;  agryp- 
nia  aut  somnus  inquietus,  insomniis  terreficis  crebro  interruptus; 
deliria  nocturna  (ad  finem  hujus  stadii  consuetim  se  insinuant; 
imo  et  stupor  interdum  hoc  jam  observabatur  stadio,  quae  sym¬ 
ptomata  communiter  ceu  attributa  stadii  nervosi  considerantur); 
physiognomiae  mutatio  peculiaris,  imminutio  turgoris  in  facie 
vitalis,  oculorumque  splendoris;  color  faciei  saepe  luridus,  ter¬ 
reus,  subinde  tinctio  icterica  circa  angulos  oris  et  alas  narium; 
lingua  muco  albicante  aut  flavicante  tecta  vel  interdum  pura, 
rubicundiorque  sana ;  sapor  fatuus ,  limosus  vel  amarus ;  sitis 
notabilis  cum  desiderio  imprimis  aquae  frigidae;  appetitus  pro¬ 
stratus;  vomituritiones,  saepe  vomitus  ipse;  subinde  tussis  sic¬ 
ca  (ad  6  —  7  diem  intrat);  alvus  ad  quartum  usque  diem  con¬ 
stipa,  dein  vero  diarrhoica  (alviductiones  initio  4  —  5  intra 
nycthemerum  contingere  solent). 

Dolorem  peculiarem  in  scrobiculo  cordis  Schonlein  *), 
observasse  profitetur ,  qui  raro  quidem  spontaneus  est,  et  tunc 
cum  sensu  pressionis  et  disphoriae  communiter  tantum  pressione 
manus  ad  regionem  ventriculi  excitandus,  idque  characteristici 
offerens,  quod  sub  attactu  fortiori  sursum  —  versus  cerebrum 
—  propagetur  ;  sub  pressione  vero  e  contra  deorsum  in  dicta 
regione  aegrum  nec  dolorem,  nec  aliam  quandam  percipere  sen¬ 
sationem  morbosam,  asseverat. 

Lienis  volumen  morbo  increscente  notabiliter  augeri,  eo- 
que  decrescente  imminui  (optime  percussionis  ope  eruendum) 
semper  invenisse  testantur  Dobler  et  Skoda  **_). 

Symptomata  febrilia:  Frigus,  in  hocce  morbo  in  genere 
intensum,  atque  delassatione  totius  corporis  utplurimum  nota¬ 
bili,  artuumque  dedolatione  summa  concomitatum,  calor  excipit, 
initio  saepius  horripilationibus  interruptus,  donec  aestus  deni¬ 
que  constans  permanserit;  cutis  sicca,  ingrate  calens;  pulsus 
normali  frequentior,  ab  initio  sat  fortis,  sed  mox  debilior  eva¬ 
dit;  urina  variabilis,  jam  profundius  tincta,  jam  normalis,  nunc 
aquosa,  subinde  jumentosa  est.  Imo  nonnunquam  paucis  inter¬ 
positis  horis  urina  omnes  has  subit  mutationes  (Schonlein). 

Typus  febris  est  continuo-remittens  et  quidem  dicta  sym¬ 
ptomata  vespertino  tempore  exacerbantur,  mane  vero  remittunt 
(casibus  rarissimis  exceptis,  quibus  exacerbationes  et  remissio¬ 
nes  ratione  inversa  intrant,  imo  interdum  uno  nycthemero  duae 
contingunt) ;  quodsi  vero  plurium  dierum  symptomata  compa¬ 
ramus,  animadvertimus,  intensitatem  symptomatum  altera  qua¬ 
libet  die  sibi  invicem  correspondere,  typhum  itaque  ad  tertia¬ 
num  remittentem  adproximare  (Schonlein). 

In  casibus,  ubi  morbus  hic  e  febri  intermittente  evolvitur, 
stadium  primum  paroxysmis  absolvitur,  et  quidem  quartum,  ad 
summum  septimum  insultum  stadium  nervosum  excipit. 

Stadium  secundum:  nervosum. 

Transitus  in  id  ad  diem  quartum,  apparente  diarrhoea, 
leviter  insignitur;  incipit  vero,  sub  normali  morbi  decursu,  cum 
die  octava  febris  et  usque  ad  morbi  dijudicationem  perdurat. 


';$0  S  c  b  o  n  1  ei  n ^s  spec.  Patholog.  und  Therap.  etc.,  Tom.  II.  pag.  19. 

Medicinische  Jahrbiiclier  des  k.  k.  osterr.  Staates,  XXIV.  Bd. 
oder  lieuester  Folge  XV.  Bd.  I.  Stiick  11  Bog.  Ueber  Abdomi- 
lialtyplius  etc.  von  Dr.  Dobler,  k.  k.  priv.  Polizei-Bezirksarzte, 
und  Dr.  Skoda,  Secundararzte  des  k.  k.  allgemeinen  Kranken- 
hauses  in  Wien. 

Capitis  gravitas  et  temulentia  ista  peculiaris  ac  vertigo 
increscunt ;  animi  praesentia  magis  magisque  evanescit ;  deliria 
fiunt  crebriora  et  subinde  etiam  de  die  comparent.  Sunt  vero 
haec  consuetim  placida,  taciturna;  —  deliria  furibunda  hic  non 
occurrunt.  Tranquillus  igitur  ac  soporosus  utplurimum  jacet 
aeger,  placide  secuin  murmurando  delirans ;  somnum  inter  et 
vigilium  moratur.  Adsunt:  vehemens  susurrus  aurium;  barye- 
coia ;  faciei  callapsae  defiguratio  peculiaris,  adspectus  tristis, 
passionem  profundius  latentem  exprimens,  oculi  in  orbitas 
retracti,  pulverulenti,  (subinde  conjunctiva  mucum  secer¬ 
nit  crustas  formantem,  palpebrasque  conglutinantem);  na¬ 
res,  labia,  fauces,  lingua  sicca  sunt;  lingua  primo  tantum  in 
radice  et  dorso,  madidis  adhuc  marginibus  et  apice,  ultimo  tan¬ 
dem  in  toto  suo  ambitu  exsiccatur ,  et  interdum  puram  offert 
superficiem,  ubi  carni  exsiccatae  similis  est,  frequentius  autem 
muco  spisso,  tenaci,  imo  picea  colluvie  obducitur.  Simili  col¬ 
luvie  dentes  conspurcantur,  nares  ac  labia  involvuntur  ac  in¬ 
crustantur,  quae  vix  eluta  mox  restituitur.  Loquela  est  diffi¬ 
cilis,  balbutiens,  cum  voce  submissa,  nasali;  sitis  persaepe  ni¬ 
mia  (in  aquam  frigidam  aut  vinum  in  specie  directa);  respi¬ 
ratio  brevis,  pectore  oppresso;  saepe  tussis  cum  sputis  muco¬ 
sis  tenacibus,  serius  cum  frustulis  puriformibus,  interdum  etiam 
striis  sanguineis  intermixtis,  quae  magno  nixu  ejiciuntur;  epi¬ 
gastrium  sensile  et  inflatum  est;  abdomen  meteoristice  expan¬ 
sum,  magnopere  calet  et  calor  ac  meteorismus  major  inveni¬ 
tur  in  regione  iliaca  dextra,  quam  in  sinistra.  Characteristica 
signa  praebent  phoenomena  promanantia  e  processu  peculiari 
morboso  membranae  mucosae  tubi  intestinalis  ejusque  glandu¬ 
lis.  Et  quidem  supra  ligamentum  Poupartii  dextrum,  recte  ibi, 
ubi  musculus  abdominalis  oblique  descendens  cum  musculo  ab¬ 
dominis  recto  concurrit,  dolor  adest  pathognomicus,  inde  p as¬ 
sim  ad  vicina  progrediens,  modo  vivacior  modo  latescens,  et 
sub  pressione  tantum  rudiori  ab  aegro  sui  conscio  accusandus, 
illo  vero  conscientia  privato  per  faciem  proprio  modo  mutatam, 
imo  per  ejulationem  manifestandus.  Porro  diarrhoea  nunc  cre¬ 
brior  fit  (alviductiones  10 — 12  intra  nycthemerum  plerumque 
noctu  contingunt).  Excreta  alvina,  quae  vitro  excipiantur 
oportet,  in  duas  secedunt  partes,  sedimentum  aqua  copiosis- 
que  constans  floccis,  intermixtis  saepe  striis  sanguinis  atri,  ve¬ 
nosi;  imo  haec  pars  aquosa  interdum  tota  quanta  sanguine 
tincta  apparet ;  —  rarius  inveniuntur  frustula  faecum  globosa 
muco  obvoluta.  Pars  reliqua  sedimento  superior  mucum  refert 
intestinalem  flave  aut  viride  (a  bile)  tinctum.  Massa  floccis 
jreferta:  albumine,  quod  in  sanguine  typhosoruin  magis  magisque 

rarefit  (quapropter  suam  mittit  coagulabilitatem) ,  et  notabili 
phosphatis  calcis  (materiae  substantiae  osseae)  quantitate  con¬ 
stat  (S  c  h  6  nle  i  n). 

Cutis  ardens  —  calor  mordax  —  et  aut  sicca  et  arida  est, 
aut  vero  hinc  inde  madida  vel  imo  colliquativo  ferme  diffluens 
sudore.  In  casu  ultimo  miliaria  alba,  et  quidem  primo  in  ab¬ 
domine,  dein  vero  per  totam  corporis  superficiem  erumpunt. 

Chomel  #)  etiam  exanthema  peculiare  (ab  illo  typho- 
sum  nominatum)  ,  maculis  rotundis,  rosaceo-rubris ,  IY2 — 2n 
in  diametro  habentibus ,  supra  cutem  vix  unquam  elevatis,  sub 
pressione  digiti  disparentibus  (hac  ratione  a  petechiis  et  mor¬ 
sibus  pulicum  distinguendis)  consistens,  sub  hoc  stadio  ob¬ 
servasse  refert.  Quae  maculae  numero  10  — 100  et  plures,  non 
unica  et  impetuosa  eruptione,  sed  potius  successiva  et  lenta  per 
duas  aut  tres  dies  et  ultra  indurante  proveniunt;  discretae  pe¬ 
ctus  ,  ventrem,  brachia  et  femora  obsident  et  tribus  vel  quatuor 
diebus  praeteritis  evanescunt :  quo  facto  desquamatio  incipit. 
Pulsus  est  parvus,  debilis,  facile  comprimendus,  perquam  fre¬ 
quens;  urinae,  utplurimum  limpidae,  rarius  cum  nubecula  quasi 
pulvere  conspersa,  aut  hypostasi  mucosa,  mittuntur  utcunque 
copiosae. 

Ingravescente  morbo  graviora  adhuc  symptomata  evol¬ 
vuntur  nervosa ,  elataque  adaugentur ,  quippe :  deliria  diu  no- 
ctuque  perseverant ,  aurium  susurrus  ad  bombum  saepe  adau¬ 
getur,  intrat  cophosis ,  accedunt :  amblyopia  vel  amaurosis  cum 
pupilla  dilatata;  oculorum  rotatio  convulsiva,  distorsio  aut  tor¬ 
va  immobilitas;  musculorum  faciei  lusus  convulsi  vi  aut  para¬ 
lysis  ;  conformatio  oris  proboscidea ,  aut  labia  retracta  vel  tre¬ 
mula  ;  dentium  stridor ,  trismus  aut  iners  oris  hiatus ;  lingua 
arida  ,  lignea ;  sitis  inexplebilis  aut  nulla  (ast  ut  videtur  ve¬ 
rum,  non  quia  deficiat,  sed  ob  summam  indifferentiam  potum  non 
petant).  Loquela  nimis  languida  imo  penitus  cohibita;  degluti¬ 
tio  impedita;  constrictio  organorum  thoracis  spastica;  respira¬ 
tio  laboriosa,  anxia,  anhelosa,  stertorosaac  intermittens ;  me- 
teorismus  summug ;  numerosae  alvidejectiones  involuntariae  ac 
inconsciae ;  incontinentia  urinae  aut  ischuria.  Indifferens  in  om¬ 
nem  externum  influxum  et  in  ipsum  proprium  statum  stupidus 
decumbit  aeger,  symptomataque  comatosa  praesefert,  quibus 
fit,  ut  ex  somnolentia  difficillime  excitetur  et  expergefactus, 
interrogationibus  allatis  haud  respondens  illico  obdormiscat. 
Adgrediuntur  porro :  totius  corproris  rigor,  tetanus  aut  summus 

musculorum  languor  atque  plumbea  corporis  gravitas,  cum  situ 
resupino  cruribus  divaricatis  et  continuo  corporis  ad  pedes  re¬ 
lapsu  massae  exanimis  adinstar.  Denique  turgor  vitalis  totus 
quantus  collabitur,  facies  exoritur  Hippocratica ,  extremitates 
frigore  marmoreo  corripiuntur,  abdomine  adhuc  ardente;  tem¬ 
porarii  ac  topici  intrant  sudores  frigidi,  viscidi ;  pfilsus  fit  fre- 
quentissimus ,  debilis,  filiformis,  intermittens;  accedunt  his 
tandem:  tendinum  hinc  inde  subsultus,  spasmi,  convulsiones, 
paralyses  etc. 

Associato  vero  charactere  putrido  (T.  abdominalis  putri¬ 
dus— juxta  Schonlein)  symptomata  eminentia  dissolutionis 
sanguinis  apparent,  utpote :  effusiones  sanguinis  intra  cutem, 
petechiae,  vibices,  ecchimoses  (et  exanthema  typhosum  Cho- 
melii  ante  descriptum  huc  referendum  est);  haemorrhagiae 
narium  ,  intestinorum ,  organorum  uropoeticorum ,  in  feminis 
uteri.  Sanguis  eliminatus  foetidus  et  dissolutus  est;  urina  foe¬ 
tens  ,  jam  turbida  et  crassa  adinstar  potus  mexieani,  jam  ob¬ 
scure  rubra,  sanguinem  resolutum  sub  forma  sedimenti  conti¬ 
nens,  citissime  in  putredinem  vergit,  ammoniumque  magna 
quantitate  eructat.* 

Spectata  denique  forma  typhi  gangliaris  tota,  plurimae  in 
casibus  obviis  occurrunt  differentiae ,  qua  totidem  typhi  abdo¬ 
minalis  modificationes,  partim  ab  individuo,  parfim  a  diversis  in- 
fluxibus  nocivis  externis  inductae.  Attinent  vel  phaenomenorum 
morbosorum  variis  in  stadiis  numerum  et  indolem  vel  periodo¬ 
rum  singularum  itaque  et  totius  morbi  durationem,  vel  ratio¬ 
nem  decursus  et  exitus.  Sic  e.  g.  T.  gangliaris  interdum  tam 
levis  est  gradus ,  ut  aegrum  vix  decumbere  cogat  et  tantum 
diarrhoea  imprimis  aegrotantem  infestet;  symptomata  nevropa- 
thiae  sunt  subinde  adeo  mitia,  ut  nisi  deliria  obveniant  placi¬ 
dissima,  auriumque  susurrus  aegrum  imprimis  molestet;  alias 
typhus  gangliaris  adeo  vehemens  et  impetuosus  est ,  ut  in  sta¬ 
dio  primo  per  congestiones  ad  organa  nobilia,  imo  inflam¬ 
mationes  coexistentes  v.  gr.  pulmonum  etc.  per  cele¬ 
rem  transitum  in  stadium  nervosum ,  in  hoc  autem  per  sympto¬ 
matum  nervosorum  vehementiam  (brevi  ante  delinea(am) ,  aut 
controversiam,  per  subitaneum  virium  vitalium  lapsum,  per  mor¬ 
bos  secundarios ,  metastases  ad  viscera  nobilia  etc.  summe  pe¬ 
riculosus  evadat,  ac  aliam  aliamque  imaginem  morbi,  a  supra 
depicta  plus  minus  discrepantem  ,  observanti  offert. 

Complicationem  autem  cum  typho  gangliari  ineunt :  ca- 
tarrhus  ferme  semper ,  rheuma  interdum,  nunquam  variolae, 
morbilli ,  scarlatina  et  febris  puerperalis ;  frequenter  miliaria  et 
petechiae.  Inter  inflammationes  organorum  qua  morbus  cum  ty- 

pho  abdominali  coexistens ,  tantum  pneumonia  et  haec  quidem 
rarissime  observabatur.  Tuberculosis  denique  nunquam  ferme 
cum  typho  abdominali  copulatur,  in  cadaveribus  enim  typho 
enecatorum  sedulo  dissectis  et  exploratis  rarissime  tuberculi, 
et  ii  tantum  in  pulmonibus,  et  quidem  jam  emortui,  i.  e.  in  mas¬ 
sam  calcaream  exsiccati  occurrebant  (D  o  b  1  e  r  et  Skoda  in 
opere  jam  ante  citato). 

f 

D  i  agno  sis. 

Ad  diagnosim  typhi  gangliaris  firmam  statuendam,  de 
praesentia  mutationum  organicarum  morbo  attributarum  nos 
convictos  esse  oportet. 

Quum  vero  mutationes  hae  (membranae  mucosae  intesti¬ 
norum  ejusque  glandularum)  in  cavo  abdominis  reconditae,  sen¬ 
sibus  nostris  non  pateant,  et  tantum  e  symptomatibus  subjecti¬ 
vis  inde  promanantibus  conclusio  ad  illas  fieri  potest,  patet, 
diagnosira  typhi  abdominalis  praesertim  ab  initio  multis  premi 
difficultatibus.  Symptomata  enim  quam  maxime  characteristica, 
utpote :  dolor  ad  regionem  iliacam  dextram  ;  diarrhoea  etc.  initio 
morbi  deficiunt,  denique  phaenomena  similia  etiam  in  aliis  mor¬ 
bis  obveniunt,  quamobrem  tam  frequens  typhi  gangliaris  cum 
aliis  morbis  commutatio.  Confundi  autem  solet: 

1.  Cum  febre  gastrico-nervosa  frequentissime :  complures 
enim  medicorum  hodiedum  typhum  gangliarem  non  qua  prima¬ 
rium  morbum  sui  generis,  substantivum ,  sed  tantummodo  fe¬ 
bris  cujusdam  essentialis ,  primariae ,  imprimis  gastricae,  ano¬ 
maliam,  quacunque  demum  ratione,  utplurimum  vero  turba  cri¬ 
sium  ,  a  tramite  suo  detrusae,  itaque  qua  morbum  secundarium 
nisi  considerantes,  hunc  cum  febribus  nervosis  consecutivis,  in 
specie  gastrico  -  nervosa,  confundunt  (Clarus,  Grundzuge  der 
Fieberlehre).  Et  revera  interdum  distinctio  est  ardua ;  sequentia 
tamen  in  diagnosim  cedunt  :  Typhus  gangliaris  jam  ab  initio 
gravi  coenaestheseos  adfectione,  summa  animi  dejectione  vi¬ 
riumque  prostratione ,  nulla  data  inter  haec  et  reliqua  sympto¬ 
mata  proportione ,  insignitur ;  in  febri  gastrico  -  nervosa  vero 
haec  symptomata  initio  non  tanti  sunt  gradus,  serius  potius  morbo 
magis  magisve  in  nervosum  characterem  vergente  magis  ex¬ 
plicantur*,  cephalaea  hic  adest  frontalis,  in  typho  abdominali  po¬ 
tius  occipitalis  (S  ch  ou  1  ei  n)  ,  cum  vertigine  et  temulentia, 
sensationi,  quam  inebriatio  infert,  non  absimili  (hinc  ingressus 
crapulenti).  Hic  faciei  grave  malum  enuntiantis  defiguratio,  au¬ 
rium  susurrus ,  deliria  nocturna  aut  subinde  etiam  stupor  pri¬ 
mis  jam  diebus  haud  raro  intrant ,  in  febri  gastrico  -  nervosa 

vero  haec  symptomata  multo  tardius  evolvuntur.  Lingua  in  febri 
gastrico- nervosa  ah  initio  tegmine  crassiori  obvoluta  est,  sic 
et  sensus  oppressionis ,  tumor  et  plenitudo  epigastrii  nota¬ 
bilior  deprehenditur;  dolor  autem  proprius  supra  plexum  coe¬ 
liacum  hic  caret ;  abdomen  pastosum  pressionem  etsi  rudiorem 
perfert,  ad  summum  sensile  est;  in  typho  gangliari  vero  dolor 
sub  pressione  ad  regionem  iliacam  dextram  excitatur  oppressi- 
vus  fi n  nonnullis  attamen  casibus  dolor  etiam  hic  penitus  de¬ 
ficit.  —  [)  o  b  1  e  r  et  S k  o  d  a  ,  in  opere  jam  citato)  ;  maxime  de¬ 
nique  characleristica  in  typho  gangliari  sunt  excreta  alvi  pe¬ 
culiaria  ante  jam  descripta. 

2.  Cum  enteritide  catarrhali.  Magnam  omnino  analogiam 
cum  typho  abdominali  praesefert,  imo  medici  gallici  identitatem 
utriusque  morbi  profitentur.  Sequentibus  autem  discrepant : 
Enteritis  catarrlialis  inchoat  cum  diarrhoea  ,  haec  itaque  pri¬ 
mum  ac  constans  praebet  hic  symptoma ;  excreta  alvina  pro¬ 
prietatibus  supra  adductis  typho  gangliari  competentibus  ne¬ 
quaquam  gaudent ;  series  denique  symptomatum  nervosorum 
deest. 

3.  Cum  phthisi  intestinali.  Momenta  diagnostica  sunt :  alvi 
excreta  in  phthisi  intestinali  pus  continent;  dolores  intestini 
majoris  sunt  intensitatis  ac  vehementiae  ;  vesperi  febris  intrat 
depascens  cum  sudore  colliquativo  ;  nevropathiae  penitus  de¬ 
ficiunt  symptomata. 

Tandem  typhus  abdominalis  confundi  adhuc  potest  cum  tu¬ 
berculosi  acuta,  meningitide  (hic  sedimentum  urinae  album, 
cretae  adinstar  initio  jam  morbi,  ubi  in  typho  gangliari  hoc  tem¬ 
pore  nulla  adhuc  deprehenditur  hypostasis,  ferme  constanter 
occurrens,  e  ceteris  praecipue  adducunt  signis  distinctivis 
D  obi  er  et  Skoda);  denique  cum  pneumonia,  inflammatione 
ac  suppuratione  organorum  abdominalium,  metastasibus  ad  pe¬ 
ritoneum  etc.  quos  morbos  nominasse  sufficiat. 

Aetiologia. 

Causae  typhi  abdominalis  adhucdum  utplurimum  latent , 
quae  vero  remotae  hucusque  innotuerunt,  sequentes  sunt : 

A.  Causae  pracdisponentes. 

Summam  in  typhum  gangliarem  dispositionem  praebet  aetas 
juvenilis ;  individua  quippe  intra  18  —  26  aetatis  annum  quam 
plurime  morbo  hoc  prehendi,  observatio  docet.  Ante  pubertatis 
ingressum  et  transacta  hac  vitae  periodo  rarius  morbus  hic  ob¬ 
servatur,  aetate  senili  ferme  nunquam. 

Quoad  sexus  diversitatem  t.  gangliaris  feminas  prae  viris 
proportione  2  :  3  diligit;  praecipue  vero  virgines  proclivitatem 
singularem  in  hoc  malum  fovere  ac  plurimas  aetate  florentissima 
diro  fato  succumbere,  tristi  edocemur  quotannis  experientia. 
Disponit  porro  in  hunc  morbum  :  habitus  gracilis ,  constitutio 
debilis,  temperamentum  sanguineum;  quare  individua  delicatula, 
graciliora,  valde  sensilia  et  irritabilia,  ita  et  hystericae,  hypo¬ 
chondriaci,  homines  epilepsia,  helminthiasi  laborantes  prae  ce¬ 
teris  typho  gangliari  plectuntur*  Sed  et  homines  constitutione 
fortissima  gaudentes  omnino  illi  succumbere  possunt,  si  aut  ad- 
fectibus  et  pathematibus  animi  deprimentibus  fracti,  aut  studiis 
severis  praecipue  in  noctem  protractis  debilitati,  aut  Venere  im¬ 
modica  enervati,  aut  vitae  genere  misero  persequuti,  torquente 
inedia  et  fame  debilitati,  aut  denique  morbis  perpessis  ex¬ 
hausti  fiunt» 

jB.  C  aus  ae  o  cCasio  nales. 

Athmosphaerae  constitutio  epidemica  peculiaris  nostri  aevi 
ad  excitandum  typhum  abdominalem  praecipuum  agens  sistere 
videtur:  exinde  typhum  gangliarem  accedentibus  adhuc  mo¬ 
mentis  procatarcticis  enasci,  longe  lateque  super  populum  gras¬ 
sari  (licet  contagio  careat,  contagiositas  hucusque  saltem  non 
observabatur) ,  et  qua  morbum  nequaquam  vernaculum  certas 
obsideri  regiones,  iterumque  illis  valedicere,  genio  epidemico 
ejus  evolutioni  favente  denuo  mutato,  compertum  est. 

Inducunt  typhum  abdominalem  porro  temperaturae  vicissi¬ 
tudines  repentinae  ;  tempestas  frigido  -  humida ,  ubidum  aer 
athmosphaericus  oxygenio  egenus ,  electricitasque  ejus  exilis 
est ;  quare  morbus  hic  imprimis  Europae  septemtrionem  prae- 
diligit,  et  fluminum  cursum  sequendo  ad  ripas  fluviorum  ma¬ 
riumque  litora ,  sio  et  in  locis  udis ,  humilibus  endemice ,  cum 
febribus  intermittentibus ,  e  quibus  haud  raro  sese  pedetentim 
evolvitur,  alternans,  frequenter  observatur. 

Excitat  typhum  abdominalem  adhuc  aer  onustus  miasmati- 
bus ,  ex  aquis  stagnantibus ,  ubi  substantiae  organicae  putres¬ 
centes  solito  observantur,  elicitis ;  sic  morbus  hic  in  regionibus 
paludosis,  ac  ad  ripas  lacuum  sitis,  inundationique  expositis, 
itidem  endemice  sustentatur.  Favet  evolutioni  typhi  gangliaris 
etiam  aer  effluviis  hominum  animaliumque  corruptus  ;  exinde 
frequens  ejus  genesis:  in  nosodoebiis,  contabernis  militum, 
carceribus,  navibus,  pauperum  tuguriis  nimis  impletis,  tene¬ 
brosis  ,  squalidis  etc.  explicanda  est. 

Porro  causis  occasionalibus  adnumerari  merentur  momenta, 
quae  licet  primario  modo  processum  vegetativum  alterent,  sy- 

.stema  tamen  nervosum  via  indirecta  ,  secundarie  adgrcdiuntur, 
e  quorum  numero  sat  largo  enumerasse  sufficiat :  inediam  et 
victum  pravum ,  carnis  potissimum  ex  longo  jam  tempore  multo 
sale  conditae ,  ejusque  fere  putrescentis.  Sic  et  excitantibus 
causis  accensentur :  pharmacorum  debilitantium,  evacuantium 
protractus  usus,  emeticorum,  drasticorum  aut  nimis  stimulan¬ 
tium  et  narcoticorum  abusus.  E  narcoticis  imprimis  aqua  Lau- 
rocerasi  et  Relladonna  inculpantur,  quoniam  haec  remedia  prae¬ 
ter  facultatem  nervorum  obtundendi  intemperiem,  insimul  vi 
sanguinis  inducendi  dissolutionem  instructa  sunt  (Schonlein). 

Quidquid  denique  virium  nervosarum  ,  quidquid  vis  vitalis 
robur  infringit,  aut  abnormi  patrocinatur  mobilitati ,  ut  momen¬ 
tum  excitans  typhi  abdominalis  consideretur,  necesse  est.  Ut- 
pote  sunt:  adfeetus  et  pathemata  animi  praecipue  deprimentia, 
uti :  moestitia ,  nostalgia  ,  spes  irrita  ;  amor  frustratus  ;  metus, 
aerumnae ,  curae  edaces,  desiderium  inane  ;  porro  :  nimia  men¬ 
tis  intentio,  diuturnae  lucubrationes,  studia  abstracta;  inten¬ 
siones  virium  corporis  nimiae  ac  protractae  imprimis  coelo  ae¬ 
stivo  flagrante;  jacturae  humorum  continuae,  diarrhoea,  hae- 
morrhagiis  protractis  inductae ;  quam  maxime  vero  dispendium 
seminis  nimium  ,  praematurum  ,  coitu  crebriori ,  imprimis  autem 
masturbatione  aut  pollutionibus  immodicis  causatum  etc. 

Exitus. 

Typhi  gangliaris  triplicem  in  gejiere  observamus  exitum : 

T.  Insanitate  m,  et  quidem  per  crises  solennes,  quae  con- 
suetim  diebus:  14.,  17.,  21.,  24.,  28.  comparere  solent,  et 
cyclum  septenarium  tenent. 

Sunt  autem  hae:  a)  Crises  febriles  universales,  nimirum: 
cutis  hucusque  sicca  ac  arida  pedetentim  sudore  universali,  ca¬ 
lido,  vaporoso,  peculiaribus  odoribus  distincto,  multum  le¬ 
vante  perfunditur;  saepe  insimul  exanthema  scabiei  simile,  et 
quidem  primo  ad  nates  erumpit ,  dein  vero  per  totum  propaga¬ 
tur  abdomen  (Schonlei  n).  Rarius  crises  per  sputa  cocta ; 
per  alvum  pultaceam  obscure  tinctam ;  aut  per  urinam  obser¬ 
vantur  ,  cum  sedimento  utplurnnum  mucoso ,  crasso ;  ubi  ante 
crisim  urina  sedimenti  expers,  turbulenta  suinnieque  variabilis 
fuerat. 

b)  Crises  psychicae.  Maximi  momenti  sunt  in  hoc  morbo , 
et  crisibus  somaticis  nonnunquam  minus  conspicuis,  crises  psy¬ 
chicae  manifestae  et  luculentae  apparent.  Loco  deliriorum,  prae¬ 
gressa  nonnunquam  exacerbatione  notabili  febris,  somnus  tran¬ 
quillus,  longius  perdurans  aegrum  salutat;  ex  quo  experrectus 

aeger  sibi  conscius  summeque  recreatus,  novam  quasi  vitae 
aeram  incipit. 

Sub  dictis  phaenomenis  criticis  graviora  symptomata  ner¬ 
vosa  penitus  evanescunt ;  emendantur  physiognomia  (perstant 
attamen  adhuc  per  longius  tempus  languor  facultatum  mentis , 
capitis  gravitas  auriumque  susurrus);  mitigatur  aestus,  fit 
amoenus,  pacatur  circulus humectantur  labia,  lingua  ,  sol¬ 
vuntur  in  his  ac  naribus  haerentes  crustae ,  sputaque  subinde 
expectorantur  cocta,  minuitur  sitis,  reviviscit  appetitus  (hic  in 
typho  gangliari  tempestive  se  insinuat)  ;  alvus  fit  segnior,  pul- 
tacea,  obscure  tincta.  Morbo  itaque  symptomatibus  sensim  eva¬ 
llitis  decrescente,  tandem  convalescentia  succedit;  quae  vero 
per  mensem  et  ultra  stipatur  adhuc :  exaltata  sensibilitate  ac 
irritabilitate ,  impulsu  in  Venerem,  notabili  debilitate ,  muscu¬ 
lorum  flacciditate,  macie,  capillorum  defluvio  magnaque  in  re¬ 
cidivas  proclivitate.  Morbus  hic  recidivus  (si  nempe  nova  for¬ 
matio  intumescendarum  in  membrana  mucosa  ilei  contingit) 
priori  semper  gravior  ac  infensior ,  putridum  nunc  facillime  in¬ 
duit  characterem  ac  irritationis  stadio  omisso ,  nervosum  illico 
inchoat 

II.  In  alios  morbos.  Et  quidem  e  morbis  typhi  gan- 
gliaris  consecutivis  adduci  merentur : 

1.  Phthisis  intestinalis ,  ubi  nempe  excrescendis  in  tunica 
villosa  ilei  propullulantibus,  post  crustam  deciduam,  frustulum 
membranae  dictae  perditum  non  amplius  regeneratur,  sed  po¬ 
tius  ulcusculo  locum  cedit.  Hac  ratione  majoribus  membranae 
mucosae  plagis  destructis  atque  reproductiva  vi  ,  ut  cicatri- 
sentur  ulcera,  procumbente,  lethalis  haec  insequenda  exoritur. 
Sequentia  autem  symptomata  hoc  infausto  exitu  se  insinuant : 
alvus  diarrhoica  perstat,  excreta  alvi  purulentas  manifeste  con¬ 
tinent  substantias,  in  inferiori  intestini  tenuis  parti  aegri  do¬ 
lorem  constantem  et  fixum  accusant,  febris  denique  hectica  cum 
suis  adgreditur  satellitibus ,  malorum  catervam  finiens. 

2.  Peritonitis,  ut  sequela  ulcerum  typhosorum,  jam  intesti¬ 
num  perforantium ,  jam  ad  velamentum  usque  peritoneale  pene¬ 
trantium.  Perforationes  intestini  ibi  saepissime  occurrunt,  ubi 
intumescendae  membranae  mucosae  nec  quidem  notabilem  adep¬ 
tae  sunt  altitudinem,  et  morbus  lente  decurrit;  in  his  casibus, 
etsi  symptomata  morbi  adeo  mitia  sint,  ut  aegrum  vix  lecto  in¬ 
haerere  cogant,  et  tantum  diarrhoea  eminenter  aegrum  infestet 
(ast  vix  frenanda)  ,  tamen  a  perforationis  intestini  periculo  ae¬ 
ger  immunis  non  est;  imo  hos  casus  enterobrosi  quam  maxime 
obnoxios  esse  ,  medici  comperere  (D  o  b  1  e  r  et  Skod  a.) 

Ulcere  ad  velamentum  ferme  peritoneale  penetrante  in  causa 

peritonitidis  partialis,  dolores  alicubi  in  abdominis  circumferen¬ 
tia  fixi,  continui,  pungentes  aut  urentes  exoriuntur.  Inflamma¬ 
tione  autem  ad  majorem  peritonei  plagam  se  extendente,  dolo¬ 
res  dicti  increscunt,  sub  respirio  profundo  ac  motu  corporis  ex¬ 
asperantur  ;  abdomen  fit  expansum ,  contrectationis  impatiens  : 
diarrhoeam  excipit  nunc  alvi  stypsis;  febris  denique  evadit  ve- 
hementior,  typusque  ejus  continuo  -  continenti  sese  adproxi- 
mat.  Cuncta  haec  momenta  ad  accelerandam  intestini  perfora¬ 
tionem  multum  contribuunt.  Quae,  si  aut  praeeunte  peritonitide 
aut  hac  absente  repente  contingit ,  facta  contentorum  intestini 
in  peritonei  cavum  effusione ,  inflammatio  inducitur  peritonei 
vehementissima,  exsudatione  utplurimum  puriformi  et  gangrae¬ 
na  intra  breve  tempus  mortem  inferens.  Sequentia  autem  fa¬ 
ctam  effusionem  suspicari  sinunt:  Subito  dolores  atrocissimi  car¬ 
bonis  candentis  adinstar  urentes  a  loco  perforationis  per  totum 
abdomen  propagantur;  intrant  horror,  vomitus  fluidi  viridis,  imo 
serius  faeculenti ;  alvi  stypsis,  rarius  diarrhoea.  Physiognomia 
aegri,  summe  inquieti,  anxietatem  extremam  exprimit;  re¬ 
spiratio  fit  laboriosa,  anxia,  citata,  sublimis,  respirio  pro¬ 
fundo  ob  dolores  exacerbandos  non  concesso;  abdomen  aere, 
extra  vasatis,  exsudatisque  fluidis  expansum,  sub  lenissima 
contrectatione  summe  dolorificum  ac  nimiopere  calidum  est, 
dum  extremitates  frigent.  Vires  subito  cadunt,  intrant 
crebra  animi  deliquia,  cutis  viscido,  frigido  tegitur  sudore ; 
pulsus  fit  frequentissimus ,  perquam  debilis ,  vix  tangendus  , 
intermittens  etc. 

3.  Pneumonia  frequenter  typhum  gangliarem  insequitur 
et  persaepe  phthisin  ponit.  Pars  pulmonis  inflammatione  pre¬ 
hensa  nunquam  hic  tantum  voluminis  augmentum  exhibet  ac  in 
pneumonia  substantiva ,  phlegmonosa.  Latius  extensa  haec  in¬ 
flammatio  saepissime  lobulos  inferiores  praesertim  horum  par¬ 
tem  posteriorem  tenet ;  ad  plagas  vero  magnitudinis  pisi  aut 
nucis  avellanae  restricta ,  scilicet  ut  pneumonia  lobularis  ubi¬ 
que  occurrit,  magis  tamen  in  superficie  pulmonum  observatur. 

Sunt  autem  inflammationes  hae  minutae  abscessibus  cuta¬ 
neis  metastaticis  perquam  similes.  Pneumonia  illa  extensionis 
majoris  e 'symptomatibus  functionis  laesae  haud  innotescit,  po¬ 
tius  percussione,  minus  auscultatione  cognosci  potest;  pneu¬ 
monia  lobularis  vero  nullis  certis  se  manifestat  signis  et  tunc 
tantum  cum  certitudine  patefit,  quando  abscessus  forsan  in 
bronchia  sponte  aperiuntur,  cruentusque  hinc  inde  ichor  ex- 
trorsum  cum  sputis  eliminatur  (l)  obi  er  et  Skoda  in  opere 
jam  citato). 

4.  Ulcera  laryngis,  jam  in  membrana  laryngis  mucosa, 
jam  in  tela  submucosa  cellulosa,  aut  in  externa  ejus  cartilagi- 

mim  facie,  quas  destruunt,  formantur.  Raucedo,  tussis  ex  le¬ 
vissimo  stimulo  ,  dolor  sub  attactu  premente  laryngis ,  respi¬ 
rationis  et  deglutitionis  impedimenta,  et  in  ulteriori  casu  insul¬ 
tus  asphyctici ,  assurgunt.  Destructis  autem  ulceratione  carti¬ 
laginibus  corrosaque  membrana  mucosa ,  effuso  ichore  in  ca¬ 
vum  laryngis ,  tandem  mors  repentina  per  suffocationem  in¬ 
ducitur. 

5.  Parotidum  inflammatio,  interdum  in  devastantem  sup¬ 
purationem  terminans* 

6.  Exulcerationes  cutis  externae  pertinaces,  quae  haud 
raro  per  febrim  hecticam  subsequentem  aegrum  depascunt. 

7.  Morbi  psychici  nonnunquam  exsurgunt,  utpote  :  hyste- 
ria  ,  .melancholia,  quae  ad  maniam  subinde  evehitur,  magna 
cum  intentione  ad  suicidium,  remanente  formidine  ac  pavore 
falso  et  inani,  miseros  nimiopere  torquente  (Schotilein). 

8.  Morbi  typhum  gangliarem  adhuc  insequentes  observati 
fuere  adhuc  sequentes:  saepe  dispepsiae  phaenomena,  nec 
non  insultus  colici ;  ‘frequenter  in  feminis  mensium  anomaliae  ; 
interdum  oesophago-  et  gastromalacia  ;  subinde  hydrops  ;  saepe 
lienitis;  rarius  pleuritis,  hepatitis,  nephritis;  rarissime  menin¬ 
gitis  ,  encephalitis  et  carditis. 

III.  In  mortem;  funestissimus  hic  exitus  ferme  unquam 
primo  stadio,  sed  secundo  potius,  utplurimum  diebus  criticis 
intrat.  Vario  autem  modo  mors  contingit,  nimirum : 

a )  ln  morbi  acme  aegri  paralysi  systematis  gangliaris  ab¬ 
dominalis  obeunt,  sequentibus  sub  phaenomenis :  abdomen  mc- 
teoristice  nimis  expanditur,  sub  pressione  ad  coecum  peculia¬ 
ris  dolor  ab  aegris  percipitur;  excretiones  alvinae  tenues,  foe¬ 
tentes  frequentissimae  et  urinae  involuntarie  elabuntur,  vel 
posteriores  etiam  retinentur.  Physiognomia  insimul  magis  ma- 
gisquer  deflguratur,  oculi  fiunt  omni  splendore  exuti,  quasi  emor¬ 
tui,  in  orbitas  relapsi,  nasus  acuminatur;  facies  collapsa,  su¬ 
dore  frigido  obtegitur;  labia  livent;  respiratio  fit  summe  diffici¬ 
lis,  citata,  anxia;  extremitates  glaciei  adinstar  algidae  tangun¬ 
tur,  trunco  adhuc  inamoene  calente ;  accedunt  denique  indiffe¬ 
rentia  animi  summa,  conscientiae  abolitio;  pulsus  frequentissi- 
mus,  parvus,  debilis,  filiformis  etc.  tandem  singultus,  tendinum 
subsultus,  paralyses  etc. 

bj  Morbo  in  longius  tempus  protenso  mors  per  dissolu¬ 
tionem  sanguinis  et  consumtionem  virium  provenit,  ubi  dein  se¬ 
quentia  observantur  phaenomena:  alvus  et  urinae  foetidissimae, 
sanguine  atro,  dissoluto  commixtae;  sanguinis  effusiones  intra 
cutem,  petechiae,  vibices,  ecchymoses ;  sanguinis  dissoluti,  foe¬ 
tentis,  ex  naribus,  ore,  organis  uropoeticis,  utero,  et  ano  ef- 

iluvium  (imo  et  ex  auribus  externis  prorumpere  jam  observa¬ 
tus  est). 

c )  Denique  mors  ex  morbis  consecutivis,  brevi  ante  rela¬ 
tis,  imprimis  peritonitide,  phthisi  intestinali  aut  pulmonali  etc., 
indirecto  modo  exsequitur. 

Necroscopia. 

I.  Mutationes  organicae  ch  a  r  act  e  r  is  ti  c  ae. 

Occurrunt  hae  in  membrana  mucosa  intestinorum,  in  spe¬ 
cie  ejus  glandulis,  et  sunt  pro  vario in  quo  mors  aegri  con¬ 
tingit,  stadio,  variae  quoad  formam,  in- et  extensionem.  Et  qui¬ 
dem,  morte  circa  septimum  febris  diem  jam  insecuta,  sequen¬ 
tia  inveniuntur:  Aperto  abdominis  cavo  ilei  rite  explanati  facies 
externa  plagas  profunde  tinctas  ostendit,  quae  quoad  extensio¬ 
nem  et  copiam  adaugentur,  quo  profundius  ad  intestinum  coe- 
cum  perscrutatio  continuatur.  Interna  autem  intestini  facies  cul¬ 
tro  patefacta  elevationes,  jam  ut  planas  intumescentias,  macu¬ 
larum  extus  visarum  loco  et  amplitudini  correspondentes ,  jam 
vero  sub  forma  nodulorum  observationi  praebet;  quae  mox  in 
toto  ilei  ambitu  usque  ad  jejunum  et  in  ipso  crasso  occurrunt, 
mox  ad  valvulam  nisi  Bauhini  vel  ad  minorem  tantum  ilei  pla¬ 
gam  restrictae  sdnt. 

Intumescentiae  autem  hae  non  adeo  per  ipsius  membranae 
mucosae  incrassationem,  sed  potissimum  per  depositionem  ma¬ 
teriae  cujusdam  lardaceo-medullaris  ad  textum  cellulosum  (sub¬ 
mucosum)  muscularem  inter  et  mucosam  membranam  intestina¬ 
lem  interpositum,  infiltrationeque  dicta  materia  typhosa  follicu¬ 
lorum  mucosorum  solitariorum,  glandularum  Peyerianarum,  nec 
non  mesentericarum  producuntur;  ut  itaque  haec  ad  textum 
submucosum  et  dictas  glandulas  infiltrata  materia  peculiaris  si¬ 
stat  characteristicam  mutationem  organicam  in  typho  gangliari. 
Quod  magnitudinem  intumescendarum  attinet,  quae  sub  nodu¬ 
lorum,  ut  diximus,  forma  obveniunt,  istae  a  cannabis  ad  pisi  ma¬ 
gnitudinem  observantur,  et  hae  sunt  eae,  quae  ex  infiltratione 
folliculorum  mucos,  solit.  exoriuntur;  illae  vero  intumescentiae, 
quaq  ut  planae  elevationes  apparent,  sunt  ovales  et  emetiuntur 
in  longitudine  1  Vj,  latitudine  vero  Vi  circiter  pollicis; —  et  hae 
sunt,  quae  glandulas  Peyerianas  coacervatas  tenent.  Maximum 
voluminis  augmentum  glandulae  mesentericae  adipiscuntur,  ita 
quidem,  ut  nucum  juglandum,  imo  ovorum  columbarum  magni¬ 
tudinis  haud  raro  observentur.  Ceterum  omnes  hae  intumescen¬ 
tiae  in  vicinia  valvulae  Bauhini  altitudinem  semper  maximam 

exhibent,  quo  magis  vero  ab  hac  regione  remotae  sunt,  eo  pla¬ 
niores  evadunt ,  donec  tandem  in  jejuno  penitus  evanescunt. 
Intiltratio  itaque  in  intestino  coeco  incipi  et  sursum  in  tenui, 
ac  deorsum  interdum  in  crasso  intestino  procedi  videtur. 

Morte  porro  in  ulteriori  morbi  decursu,  circa  9 — 10.  diem 
ingruente,  aliam  sectio  cadaveris  patefacit  imaginem,  quippe: 
intumescentiae  vix  descriptae  certas  ac  notabiles  subivere  mu¬ 
tationes.  Et  quidem  membrana  mucosa  has  infiltrationes  tegens, 
(quae  etiam  materia  typhosa  infiltrata  a  nonnullis  describitur) 
suam  perdit  peculiaritatem ,  pedetentim  emollitur  et  quasi  pan¬ 
nosam  se  offert.  Insimul  infra  hanc  membranam  contenta  ma¬ 
teria  illa  dicta  typhosa,  marcida,  friabilis  fit,  atque  tandem  una 
cum  membrana  mucosa  suprema  in  frustula  coloris  cinereo-fla- 
vi,  magnitudinis  diversae  dilabitur,  quae  veram  eschararum  gan¬ 
graenosarum  formam  exhibent,  et  singulatim  a  membrana  mus¬ 
culari  intestini  dissolvuntur  (et  haec  sub  morbo  per  alvum  se¬ 
cedentia  sistunt  illa  in  typho  gangliari  propria  ac  eharacteri- 
stica,  jam  suo  loco  descripta,  alvi  excreta).  Tali  ratione  de¬ 
trusione  eschararum  facta,  loca  membrana  mucosa  destituta  in 
ulcera  abeunt;  ast  quum  processus  ille  eschararum  formationi 
similis  non  in  singulis  obvenit  intumescendis,  non  omnes  infil¬ 
trationes  in  ulcera  transmutari  liquet.  Et  quidem  in  glandulis 
mesentericis  processus  hic  nunquam  observatus  est;  sed  hae 
potius  sub  hoc  tempore  marcescunt  et  emolliuntur ,  atque  ex 
cinereo  flavo  tinguntur  colore;  serius  destructa  materia  larda- 
cea  puriforme  offerunt  contentum  (quod  tamen  nunquam  tan¬ 
tam,  ut  in  abscessibus,  fluiditatem  habet),  et  ab  hac  materia 
puriformi  colorem  nunc  nanciscuntur  subflavescentem.  Morboso 
hoc  typhoso  processu  mitescente  aut  penitus  exstincto  glandu¬ 
lae  tandem  hae  ad  normale  suum  volumen  regrediuntur,  sed 
colore  coeruleo  vel  ferreo  tinctae  et  duriores  per  longius  ad¬ 
huc  tempus  deprehenduntur. 

In  glandulis  Peyerianis  e  contra  ulcerationis  processus 
ferme  semper  intrat,  hinc  ulcera  in  vicinia  intestini  coeci  co¬ 
piosissima  et  frequentissima  sunt,  et  ulcerationem  hic,  ubi  et 
primum  contingere  infiltrationem  diximus,  incipere  verisimilli- 
mum  est.  Rarius  denique  folliculi  mucos,  solit.  in  ulcera  abeunt, 
sed  etiam  in  his  saepius  infiltrationis  nisi  emollities  contingit.  Atta¬ 
men  nec  illae  glandulae,  quas  in  ulcerationem  abire  posse  di¬ 
ximus,  uno  eodemve  tempore  processu  hoc  corripiuntur  insi¬ 
mul;  qua  de  re  in  cadaveribus,  ubi  mors  circa  12.  diem  febris 
insequebatur,  omnes  has  tres  dictas  mutationes  patholo¬ 
gicas,  utpote :  ulcera,  escharas  formatas  et  infiltrationes,  et  qui- 

dem  progressivo  ordine,  ut  jam  monuimus,  a  coeco  sursum 
versus  jejunum  observare  licet. 

Quod  ulcera  denique  concernit,  haec  variam  offerunt  ima¬ 
ginem,  nonnunquam  sanguine  referta,  ipsum  sanguinem  plo¬ 
rant,  interdum  contrarium  observabis.  Forma  eorum  modo  ro¬ 
tunda,  modo  ovalis  formam  intumescendarum  stricte  tenent;  ita 
ut  folliculi  mucos,  solit.  rotundam,  glandulae  Peyerianae  vero 
ovalem  offerant.  Margines  ulcerum  ab  initio  sunt  elevati  et  in¬ 
aequales,  quum  iis  adliuc  destructae  membranae  mucosae,  sub¬ 
mucosae  nec  non  materiae  dictae  lardaceo  -  medullaris  frustula 
adhaerent;  serius  autem,  postquam  haec  residua  penitus  seces¬ 
sissent,  aequales  et  tam  laeves  evadunt,  ac  si  membrana  mu¬ 
cosa  ibidem  ferro  quodam  acuto  rotundo  aut  ovali  perterebrata 
esset.  Fundum  ulcerum  membrana  muscularis  sistit,  aut  hac 
quoque  devastata,  membranae  peritoneali  intestinorum  insident, 
quae  dein  inflammatur  ad  ambitum  superficiei  ulcerantis,  ubi 
dein  exsudatum  lymphaticum  in  externa  intestini  facie  super¬ 
venit,  quod  partibus  conglutinat  adjacentibus;  interdum  autem 
omnes  intestini  tunicas  perforari  posse,  et  inflammationem  peri¬ 
tonei  exinde  exsurgere  lethalem,  prius  jam  dictum  fuit.  Proces¬ 
su  autem  typhoso  in  membrana  mucosa  intestini  recedente  aut 
plane  evanito,  in  cadaveribus,  igitur  morte,  morbis  consecuti- 
vis  circa  6 —  7.  hebdomadem,  inducta,  jam  incipientis  ulcerum 
typhosorum  cicatrisationis  vestigia,  jam  vero  ipsae  cicatrices 
perfectae  inveniuntur.  Et  quidem  processus  hic  sequenter  in¬ 
cedere  videtur:  ulcerum  margines  perquam  plani  evadunt,  et 
ad  sana  vicina  tali  modo  exeuntes,  ut  membrana  mucosa,  ubi 
desinit  et  ulcus  inchoat,  determinatu  arduum  sit,  in  medio  dein 
ulceris  asperitates,  oculo  nudo  vix  conspiciendae  propullulant, 
quarum  formatio  versus  margines  dein  procedit ,  et  postquam 
germinatione  sic  progrediente  fundus  ulceris  ita  elevatus  esset, 
ut  supremam  planitiem  ferme  marginum  attingat,  membranula 
tandem  serosa  et  nitenti  obtegitur.  Loca,  in  quibus  ulcera  exsti¬ 
terant,  colore  coeruleo  vel  ferreo  tincta  manent  perlongius  tem¬ 
pus,  majori  glabritate,  absentia  villorum  intestinalium  ac  exigua 
concavitate  notata  sunt,  atque  hac  gaudent  peculiaritate,  quod 
tunicae  mucosae  a  tunica  musculari  separatio,  quae  in  vicinia 
cum  aliqua  facilitate  fit,  tantummodo  ad  has  dictas  concavitates 
usque  concedatur. 

II.  Aliae  mutationes  organicae. 

c» 

Quod  cerebrum,  plexum  coeliacum  et  sanguinem  attinet, 
quum  jam  mutationes  horum  sub  descriptione  characterum  pa- 
thologico-anatomicorum  typhi  adduxi,  nunc  transeo,  et  solum- 

modo  notabiliores  adhuc  reliquorum  organorum  mutationes  pa¬ 
thologicas  plus  minus  constantes  adfero :  Membrana  mucosa 
pharyngis,  cavi  oris,  praecipue  linguae  siccior  ac  rubicundior, 
rarius  in  pharynge  pseudomembrana  efFormatur  cinerea,  quae 
decisa  exulceratam  relinquit  superficiem.  Ad  linguam  quoque 
et  palatum  molle  similia  interdum  deprehenduntur  ulcuscula. 
Metastases  ad  parotides  eorumque  suppuratio  haud  infrequen¬ 
tes.  In  larynge  haud  raro  ulcera  obveniunt;  rubedo  membra¬ 
nae  mucosae  tracheae  et  bronchiorum  saepe  laetior  apparet. 
Pulmones  vel  normales,  vel  oedematosi,  aut  in  partibus  infe¬ 
rioribus  sanguine  seroso  oppleti,  aut  rubri  et  hepatisati,  aut 
abscessibus  referti.  Quandoque  vestigia  pleuritidis.  Cor  mar¬ 
cidum,  flaccidum,  corrugatum.  In  hepate  rarissime  abscessus 
metastatici.  Lien,  in  cadaveribus  sub  acme  morbi  typho  de¬ 
functorum,  invenitur  saepe  triplo  major,  semper  emollitus, 
sub  morbi  decremento  vero  emortuorum  volumen  dicto  minus 
et  capsula  exinde,  quum  nimiopere  extensa  fuisset,  nunc  cor¬ 
rugata  est.  In  parenchymate  vero  ejus  frequentius,  quam  in 
quolibet  alio  organo ,  lymphae  coagulatae,  solidescentis  de¬ 
positio  magnitudinis  variae.  Oesophagus  et  ventriculus  prima 
adhuc  periodo  normales,  posteriori  interdum  uterque  gelatinae 
adinstar  emollitus,  imo  et  perterebratus  (Oesophago- et  Gastro- 
malaeia).  Duodenum,  pancreas  ac  renes  nisi  raro  quidpiam 
notabile  offerunt.  In  membrana  mucosa  vesicae  urinariae  ul¬ 
cuscula  aula  echymotiea  circumdata  interdum  observata  erant. 
Petechiae,  furunculi,  abscessus,  decubitus  et  ichorosae  textus 
cellulosi  subcutanei,  imo  musculorum  ipsorum  devastationes  qua 
metastases  frequenter  obveniunt. 

Prognosi  s. 

In  hocce  morbo,  ubi  nobilissimum  systema  nervosum  gan¬ 
gliorum  tam  graviter  prehensum  est,  et  ex  therapia,  absente 
planaria  et  perfecta  cognitione  ejus  essentiae,  nisi  indirecta, 
parum  spei  solum  adfulgeat,  in  genere  infaustissima  statuenda 
est.  Est  haecce  forma  typhi  periculosissima,  ipsa  peste  atro- 
cior,  tertia  enim  pars  typho  gangliari  prehensorum  hocce  ter¬ 
rifico  enecatur  morbo.  Ceterum  praesagium  modo  tristius,  mo¬ 
do  minus  triste  a  momentis  sequentibus  dependet : 

1.  A  momentis  causalibus.  Si  morbus  exhaustioni  ener¬ 
giae  vitalis  excessui  in  Baccho  et  Venere,  continuato  purgan¬ 
tium,  aut  narcoticorum  etc.  usui  aut  potius  abusui  horum  suam 
debet  originem,  prognosis  semper  infaustior,  quam  ubi  influxi- 

bu3  inducitur  athmosphaericis.  2.  A  stadio.  Quodsi  morbo  in 
primo  adhuc  versante  stadio  aeger  medici  auxilium  implorat, 
quodsi  medicus  aptis  remediis  hostem  ferit,  pro  salute  recupe¬ 
randa  multum  efficiendum,  serius  autem  parum  vel  omnino  nil 
ferme  praestandum.  3.  A  decursu.  Faustum  revera  omen,  si 
regulariter  decurrit;  malum  e  contra,  ubi  stadia  ultra  modum 
prolongantur.  4.  Ab  intensitate  symptomatum  nervosorum. 
Quo  citius  omnium  virium  vitalium  collapsus,  quo  major  phy- 
siognomiae  defiguratio  intrat,  eo  infaustius;  tendinum  subsul- 
tus,  carphologia  infaustissima.  5.  Maximi  momenti  habenda 
diarrhoea.  Quo  ocius  intrat,  quo  crebriores  alvi  dejectiones 
(3 — 4  intra  nycthemerum  ad  normam  pertinent),  quo  plus  san¬ 
guinis  admixti  continent,  quo  profundius  sanguis  tinctus  et  quo 
magis  dissolutus  deprehenditur,  eo  pejor  prognosis.  6.  A  pul¬ 
sus  conditione;  quo  frequentior,  eo  ominosior,  imprimis  si 
etiam  intensitas  ejus  insimul  decrescit.  7.  A  febri.  Quo  ma¬ 
gis  ad  continuo  -  continentem  typum  accedit,  eo  pejus.  8.  A 
conditione  organorum  respirationis.  Horum  compassio  non  ad 
exoptata  referuntur  phaenomena,  inprimis  circa  7 — 8  diem,  mi¬ 
noris  momenti  tussis  circa  undecimam  diem.  9.  A  metastasi¬ 
bus  ,  si  de  harum  praesentia  in  pleura,  pulmonibus  aut  peri¬ 
cardio  etc.  convicti  sumus,  mortem  praesagire  possumus.  10. 
Ab  exitu.  Turbae  in  oeconomia  abdominali,  ulcera  residua 
eaque  insanabilia,  phthisis  intestinalis  absolute  lethalis : 
nec  faustius  concedunt  praesagium  turbae  in  systemate  nervo¬ 
rum  abdominali  relictae. 

T  h  e'  r  a  p  i  a. 

In  nullius  ferme  morbi  tractamine  medici  tantopere  dissen¬ 
tiunt,  quam  in  isto  typhi  gangliaris;  quamobrem  remedia  diver¬ 
sissima  jam  in  usum  vocata,  methodique  medendi  sibi  e  diame¬ 
tro  oppositae  adhibitae  fuere.  Etenim  dum  una  pars  medicorum 
tota  antiphlogisticorum  vi  ingruentem  petit  hostem,  sanguinem 
profuse  mittendo  (Marcus,  Broussais);  altera  pars 
ad  contrarium  remediorum  penum  confugit,  stimulantibus  ma¬ 
lum  profligare  arbitrans.  Pauci  tantum  iique  utplurimum  me¬ 
dicorum  Germanicorum  mediam  prudenter  et  caute  selegere 
viam,  bene  memores  proverbii  hujus:  „Incidunt  in  Scyllam,  qui 
volunt  vitare  Charybdin.“ 

Therapia  directa  et  radicali  in  hoc  morbo,  quum  firma  ac 
perfecta  ejus  indolis  essentialis  notio  deficiat,  destituti  sumus, 
hanc  itaque  hucusque  nisi  per  indirectam,  symptomaticam  sup- 

pleri  debere,  liquet.  Qua  de  re  therapia  in  totam  morbi  for¬ 
mam,  stadia  singula  ac  characterem  febris  mutabilem,  nec  non 
adfectionem  localem  et  symptomata,  si  opus  fuerit ,  periculosa 
directa  sit,  oportet. 

Ego  autem  hanc  indirectam ,  symptomaticam  sat  notam 
curandi  methodum  hic  ob  angustos  limites  hujus  opusculi  trans¬ 
eo,  et  potius  remedia  et  medendi  methodos  nonnullas  recen^ 
tiori  tempore  speciatim  contra  typhum  gangliarem  adhibitas, 
eaque,  quae  hic  locorum  e  praxi  medicorum  in  typhi  gangliaris 
tractamine  redundant,  paucis  adducam  verbis. 

Celeberimus  Professor  Schonlein,  respuens  metho¬ 
dum  antiphlogisticam,  quum  exoptatos  non  praestitisset  fructus, 
sequenti  ratione  morbum  hunc  tractare  solet: 

In  stadio  primo  exhibet  emeticum,  et  quidem  Ipecacuanham 
cum  Tartaro  emetico,  nunquam  hunc  solum,  ob  diarrhoeae  effre¬ 
nis  saepe  insecuturae  periculum.  Repetatur  emeticum,  si  post 
duas  aut  tres  dies  saburrae  indicia  recrudescerent*,  quo  exhi¬ 
bito  Chiorum,  —  aquam  oxymuriaticam  in  usum  vocat,  remedii 
hujus  duas  tresve  uncias  vehiculo  quodam  mueilaginoso  (de- 
cocto  Salep.  v.  Althaeae  v.  Hordei)  susceptas  intra  24  horas 
propinans.  Sanguinis  depletiones  topicas  quibusdam  tantum 
sub  circumstantiis  concedit,  si  nempe  sub  pressione  in  regione 
ventriculi  vehementissimus  emicat  dolor,  ubi  dein  10 — 12  hiru¬ 
dines  scrobiculo  cordis  adplicare  et  subinde  frictiones  cum  un¬ 
guento  narcotico  institui  jubet;  posthac,  quando  dolor  in  inte¬ 
stino  tenui  exasperatur,  hirudines  regioni  ileo-coecali  adpo- 
nuntur,  nunquam  autem  silente  dolore  aut  eo  exiguo,  quo  in 
casu  fomentationes  nisi  cum  herbis  emollientibus  et  narcoticis 
adhibet.  Diaetam  strenue  antiphlogisticam  ordinat;  jusculum 
tenue,  potum  simplicem  mucilaginosum;  absit  omne  stimulans. 

Intrante  stadio  secundo  diarrhoea  saepius  jam  memorata 
omnem  meretur  attentionem,  et  ad  illam  sedandam  varia  ac  di¬ 
versissima  fuere  tentata.  Medicamina  toniea  mitiora  et  ad- 
stringentia  (lignum  Campechiense,  Ratanhia  etc.,  Narcotica  ut 
v.  gr.  Opium)  absque  fructu  exhibentur.  Recentiori  tempore 
Autenrieth  praeparata  Ferri  et  inter  illa  ferrum  imprimis 
phosphoricum  laudibus  extollit,  sed  et  haec  quoque  spes  fefellit. 
Felicissimo  hucusque  coronabatur  eventu  Alumen  ad  scrupu¬ 
lum  semis —  unum  cum  saccharo  (Clysteres  exoptatum  non 
praebuere  effectum).  Circa  7 — 8.  diem  loco  aquae  oxymuriati- 
cae  calcem  chlorinicam  cum  infuso  Arnicae  et  mucilaginosis 
substituit.  Instante  crisi  (circa  9 — 10.  diem),  si  cutis  sicca, 
calor  mordax  est,  adspersiones  ac  affusiones  calidas  (bis  terve 
de  die)  institui  ac  Emplastrum  vesicatorium  adplicari  jubet. 

In  ista  autem  morbi  varietate,  quae  cum  manifesta  dissolu¬ 
tione  sanguinis  incedit  (typh,  gangl.  cum  charactere  putrido)  lo¬ 
tiones  cutis  cum  aceto,  acido  sulphurico  rite  diluto,  cui  et  crema¬ 
tum  vel  spiritum  serpilli  addere  licet  5  interne  vero  praeter  calcem 
chlorinicam  dosi  magna  et  Phosphorum,  acidum  sulphurieuin 
multo  vehiculo  exceptum  inucilaginoso  commendat.  —  Diaetam 
in  hoc  stadio  jam  magis  nutrientem  concedit,  juscula  carnium 
cum  vitello  ovi,  et  pro  potu  tenue  infusum  Sambuci,  tenuem 
caldam  anglicam  (Punsch)  absque  acido  citri  et  in  debilitate 
magna,  si  pectoris  affectiones  contraindicantes  desunt,  vinum 
idque  rubrum;  vina  gallica  adstringentia,  ast  minima  dosi,  duo 
triave  cochlearia  ad  libram  decocti  Hordei  vel  Malthi.  Crises 
ingressae  sustentandae  ac  fovendae  sunt  diaphoreticorum  ac 
mucilaginosorum  ope,  quibus  successive  tonica  adduntur,  pro 
potu  decoctum  Chinae,  addito  lacte  vaccino  (lichen,  cornu  cervi). 
Alimenta  semiiluida  sint;  pro  potu  praeterea  commendandum 
vinum  generosum  vetustum  cum  aqua,  aut  cerevisia  bene  fer¬ 
mentata. 

Dr.  Dobler  et  Dr.  Skoda,  medici  Viennenses,  de  typhi 
gangliaris  tractamine  referunt  sequentia#) : 

Quae  hucusque  ex  therapeutica  innotuerunt  experientia,  ty¬ 
phum  gangliarem  qua  morbum  designant  peculiarem,  qui  semel 
ingressus  non  amplius  supprimi  aut  in  decursu  suo  cohiberi  po¬ 
test.  Quapropter  nec  emetica,  nec  sanguinis  depletiones,  nec  pur¬ 
gantia  et  diaphoretica  in  hunc  finem  adhibita  quidquam  prae¬ 
stare,  imo  e  contra  subinde  multum  damni  inferre,  compertum 
est.  Nec  feliciori  eventu  coronabatur  typhi  tractandi  methodus 
universalis  excitans  et  roborans,  nec  antiphlogistica,  praecipue 
Broussaismus ,  nec  largioribus  Calomelanos  dosibus  typhosum 
refrenari  processum,  nec  illud  Prof.  Parisiensis  Ch  ornei,  ty- 
phosis  magnam  Chlori  copiam  per  omnia  atria  corporis  inge¬ 
rendi  ;  experimenta  Viennae  instituta  Chlori  interne  porrecti 
prae  acidis  mineralibus  praestantiam  non  evicere.  Non  adeo  in¬ 
feliciter  cessit  eventus  cum  Ipecacuanha  refracta  dosi  porrecta, 
una  cum  acidis  vegetabilibus  aut  mineralibus  pro  potu ;  nihilo¬ 
minus  tamen  parum  nisi  ab  illo  per  medicamina  indifferentia 
inducto,  discrepat. 

Anno  1835  aluminis  salutifera  inclaruit  in  typhi  gan¬ 
gliaris  tractamine  virtus;  Dr.  Skoda  typho  gangliari  decum¬ 
benti  ad  sedandam  haemorrhagiam  narium  et  praecavendam 
diarrhoeam  sanguinolentam  (quae  frequenter  epistaxiu  insequi 


*)  Mediz.  Jalirbiicher  des  k.  k.  osterr.  Staates  XXIV.  Bd.  oder 
lieuester  Ftdge  XV.  Bd.,  I.  Stiick,  11.  Bog.  etc. 

solet)  interne  alumen  tam  bono  exhibuit  successu,  ut  aeger  re- 
convalesceret.  Proinde  experimenti  causa  octo  adhuc  aegri 
alumine  tractati  et  sanati  fuere.  Pericula  sequentia ,  a  Dr. 
Guntner,  nosocomii  universalis  Viennensis  tunc  temporis  di¬ 
rectore  optime  merito,  et  a  Dr.  Ratter,  medico  primario, 
hoc  medicamine  instituta,  spem  inventi  specifici  quidem  re¬ 
strinxere,  ast  nihilominus  tamen  effecere,  ut  in  divisione  Dr. 
Dobler  a  1.  Novembris  1836  usque  ad  15.  Martii  1837  om¬ 
nes  typho  gangliari  detenti  (Nr.  74)  alumine  tractarentur;  e 
quibus  54  sanati  ,  10  obiere  (morbis  utplurimum  consecutivis) 
et  10  ulteriori  remansere  tractationi,  de  quibus  omnes,  uno 
excepto,  quoque  reconvaluere.  Statuta  diagnosi  Alumen,  nullo 
ceteroquin  ad  stadium  morbi,  et  ad  symptomata  concomitantia 
habito  respectu,  ad  drach.  1 — 2  de  die  exhibitus  fuit.  Et  qui¬ 
dem  vel  in  forma  pulveris  cum  saccharo ;  Rp.  Aluminis  crudi, 
Sacchari  albi,  aa.  dr.  unam.  M.  Div.  in  dos.  aeq.  Nro.XII.  S. 
Omni  hora  pulverem  ;  aut  in  solutione  :  Rp.  Aqu.  comin.  destill. 
libr.  duas,  Aluminis  crudi,  Sacchari  albi  aa.  drachmam.  Sig. 
Omni  bihorio  cochl.  duo.  In  casibus  gravioribus  clysteres 
quoque  (dr.  una  alum,  ad  libram  unam  aquae  dest.  c.  pro  5. 
clysmatibus)  omni  bihorio  injecti  fuere. 

In  profluviis  cruentis  ex  intestinis  praeter  potum  frigidum 
alumen  omnino  inter  reliqua  stiptica  principem  tenet  locum ; 
clysteres  stiptici  superflui  attamen  videntur,  quoniam  san¬ 
guinis  extravasatio  in  tenuibus  obtingit  intestinis,  clysma  vero 
solummodo  ad  coecum  usque  penetrat. 

Experimenta  evicere  in  morbo  gravissimo  (qui  5 — die 
enecat)  nec  levissimum  quidem  phaenomenorum  lenimen  alu¬ 
mine  provocari,  ubi  e  contra  casus  non  tam  graves,  dummodo 
alumen  prima  statim  morbi  evolutione  porrigitur,  felici  nihilo¬ 
minus  coronari  eventu. 

Novissimo  tandem  tempore  Dr.  Sauer  *)  Kali  jodatum 
(Hydrojodas  kalicus;  Jodkali,  Hydrojodsaures  Kali)  in  typhi 
formis  cunctis,  praesertim  vero  in  typho  gangliari  specifica  vir¬ 
tute  gaudentem  profitetur,  omnibusque  laudibus  extollit.  Quum 
ei  remedia,  ut  ait,  hucusque  in  typho  gangliari  usitata,  metho¬ 
dusque  medendi  pristina,  saeviente  ante  biennium  in  nosoco¬ 
mio  inquisitorum  (Inquisiten-Spital)  ferociter  morbo  hoc,  ex¬ 
optatum  effectum  non  praestiterint ,  lethalitate  nimis  increscente, 
ad  alia  remedia  confugere  coactus  esset ;  —  salem  ammonia- 
cum  et  kalijo datum  selegit.  E  remediis  his ,  institutis  ibidem 


Der  Typhus  in  vier  Cardiualformen  von  Dr.  Iguaz  Sane  r,  Pri- 
mararzt  in  Wien,  1841. 

experimentis  plurimis,  sal  ammoniacus  minoris  effectus,  kalijo- 
datum  vero  in  intensissimis  quoque  casibus  adhibitus  felicissimo 
coronabatur  eventu.  Statuta  diagnosi  kalijodatum,  nullo  cete¬ 
rum  ad  morbi  stadium  aut  symptomata  coexistentia  respectu 
habito,  ab  initio  morbi  usque  ad  reconvalescentiam,  imo  in  qui¬ 
busdam  casibus  in  ipsa  quoque  convalescentia,  ubi  nempe  re¬ 
cidivae  timendae  erant,  propinabatur.  Et  nonnisi  tunc  reme¬ 
dium  hoc  omitti  debuit,  dum  character  putridus  notabilis  gra¬ 
dus  sese  adjunxerat  *,  ubi  vero  symptomata  nervosa  gravissima 
apparuere,  ibi  Moschus  cum  eo  copulatus  eximium  praestitit  effec¬ 
tum.  Exhibitum  autem  erat  kalijodatum  adultis  a  scrupulo 
uno  ad  drachmam,  infantibus  autem  a  gr.  4 — 12  de  die  in  ali¬ 
quo  decocto. 

Ex  aegris,  typho  gangliari  decumbentibus,  N.  198  hoc  re¬ 
medio  tractatis,  6  tantum  obiere. 

Remedium  itaque  hoc  omnem  meretur  attentionen  ac  plura 
ad  lectos  aegrotantium  experimenta. 


Theses  defendendae. 

1.  Cum  naturae  scientiarum  cultura  progrediente  ars  diva  medi¬ 
ca  quoque  altius  dignitatis  ac  veritatis  ad  petit  fastigium. 

2.  Vaccinatio  magnum  praebet  generi  humano  beneficium. 

3.  Typhum  abdominalem  mutationum  pathologicarum  intesti¬ 
norum  effectum  esse  nego. 

4.  Stethoscopus  diagnosim  morborum  thoracis  organorum  ad¬ 
juvat  et  stabilit. 

5.  Febres  in  systemate  nosologieo  primum  merentur  locum. 

6.  Hydrargyrum  in  lue  syphilitica  universali  remedium  opti¬ 
mum,  cui  vix  aliud  palmam  eripiet. 

7.  Sanguinis  craseos  peculiaris  in  typho  gangliari  alienatio 
essentia  morbi  non  est. 

8.  In  pelvis  angustitate  tertii  gradus  partus  praematurus  om¬ 
nibus  aliis  anteponendus  medelae  modis. 

9.  Febres  intermittentes  merito  ad  febrium  referuntur  classem 
et  non  sunt  nevrosibus  adnumerandae. 

10.  An  sit  ex  animi  permotione,  an  ex  psyches  morbo  commis¬ 
sum  facinus,  determinatu  difficile. 

11.  Chemiae  studium  medico  perquam  necessarium  est. 

12.  Functio  sensuum  externorum  nil  nisi  adsimilatio  perfec¬ 
tissima. 

13.  Homoeopathia  est  manifestissimum  documentum ,  vigere 
vim  naturae  medicatricem. 

14.  Affectionem  intestinalem  in  typho  gangliari  inflammatio¬ 
nem  sistere  nego. 


